Document ID: 32004R2271

UREDBA SVETA (ES) št. 2271/2004
z dne 22. decembra 2004
o spremembi Uredbe (ES) št. 1255/96 o začasni opustitvi avtonomnih dajatev Skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da se deloma ali v celoti opustijo avtonomne dajatve Skupne carinske tarife za določeno število novih proizvodov, ki niso našteti v Prilogi k Uredbi Sveta (ES) št. 1255/96 z dne 27. junija 1996 o začasni opustitvi avtonomnih dajatev Skupne carinske tarife za določene industrijske in kmetijske proizvode (1).
(2)
Proizvode, za katere ni več v interesu Skupnosti, da se obdrži opustitev avtonomnih dajatev Skupne carinske tarife, ali pri katerih je treba spremeniti poimenovanje zaradi tehničnega razvoja proizvoda ali gospodarskih trendov na trgu, je treba umakniti s seznama iz Priloge k omenjeni uredbi.
(3)
Tako je treba proizvode, pri katerih so potrebne spremembe poimenovanja, šteti za nove proizvode.
(4)
V skladu s tem je primerno Uredbo (ES) št. 1255/96 spremeniti.
(5)
Ker naj bi se ta uredba uporabljala od 1. januarja 2005, mora začeti veljati takoj -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
1.
proizvodi, našteti v Prilogi I k tej uredbi, se vstavijo;
2.
proizvodi, katerih oznake so naštete v Prilogi II k tej uredbi, se črtajo.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2004

Labels: 3
1
15
6